

2025 M. PILIES I PADALINIO VEIKLOS ATASKAITA

BENDROJI DALIS

(Praėjusių metų padalinio veikla – apžvelgti bendruomenės pokytį, bendradarbiavimą, užsimezgusias partnerystes, savanorišką veiklą, kvalifikacijos kėlimą, naujai ir (ar) sėkmingai išbandytas veiklas filiale, iniciatyvas, įsitraukimą į rajono ar šalies mastu organizuojamus renginius), tęstinius, filialo tapatybę atspindinčius renginius
	2025 metai Pilies I bibliotekai prasidėjo permainingai - metų pradžioje bibliotekoje pradėjo dirbti nauja darbuotoja.
Gaila, kad Pilies I kaimas ir jo apylinkių gyventojai sensta ir palieka šį pasaulį. 2025 m. netekome 4 gyventojų, iš jų 1 bibliotekos skaitytojas.  
2025 m. biblioteka dalyvavo iniciatyvose „Atverkime duris vasarai“, „Vasara su knyga“, „Pyragų dienos“ akcijoje.
Sulaukus kraštietės prašymo bendradarbiauti su Vokietijoje įkurta lituanistine mokykla „Lietuvybės židinys Osnabrucke“, akcijos „Knygų Kalėdos“ metu buvo renkamos vaikiškos knygos Vokietijoje gyvenantiems lietuvių vaikams.
Pateiktos dvi paraiškos Kultūros paso edukacijoms vykdyti. Edukacija „Pasakų pasaulio tyrinėtojai“ patvirtinta ir vykdoma nuo 2025-09-01. Edukacija „Bibliotekos kodas“ vertinama. Taip pat pateiktas projektas Lietuvos Kultūros Tarybai dėl renginio „Palivarkų festivalis“, kuris šiuo metu yra vertinamas.
2025 metais bendradarbiauta su Panemunės pilimi, Pilies kaimo bendruomene, Skirsnemunės J. Baltrušaičio pagrindine mokykla, Skirsnemunės seniūnija.
Kartu su Panemunės pilimi organizuoti ir įvykdyti renginiai „Poezijos pavasaris“ ir „Daigų mainytuvės“, prisidėta prie pilies rengiamų renginių „Žagarėlių čempionatas“, „Velykinis Bajoro stalas“. 
Didžiąją metų dalį Pilies kaimo bendruomenė nevykdė veiklų, bet bibliotekai leido naudotis jų materialiniais ištekliais. Rudenį, pasikeitus bendruomenės pirmininkui ir tarybos nariams, bendruomenės namų ir bibliotekos prieigose įrengta vaikų žaidimų aikštelė, suoleliai, 24/7 veikiantis kavos aparatas, kuriais gali naudotis ne tik  gyventojai ir bibliotekos lankytojai, bet ir  miestelio svečiai bei turistai. Įrengta lauko foto zona, kuri keičiantis metų laikams bus atnaujinama. Ruošiantis Kalėdoms prisidėjo ir biblioteka – kartu su skaitytojais pagaminome rankų darbo eglutės žaisliukus, kuriais papuošta bendruomenės namų kiemo eglė.
Skirsnemunės J. Baltrušaičio pagrindinės mokyklos mokiniai ir ikimokyklinio ugdymo ugdytiniai atvyksta į bibliotekos rengiamas edukacijas, taip pat prisidėjo prie akcijos „Knygų Kalėdos“ dovanodami vaikiškas knygas.
Padedant Skirsnemunės seniūnijos darbuotojams 2025 metais buvo išvalyta bibliotekos ir bendruomenės namų pastato lietaus nutekėjimo sistema, išgenėti medžiai.
2025 metais bibliotekoje įrengta sėklų bibliotekėlė.



I. PADALINIŲ TINKLAS

1.1.  Administraciniai vienetai
(Padalinio darbo dienos, darbo laikas, adresas; vartotojams skirtos darbo vietos (iš jų – kiek kompiuterizuotų ir kiek ne) 
	Pilies I padalinio darbo laikas: I – IV nuo 8:00 iki 17:00, V nuo 8:00 iki 15:45, pietų pertrauka 12:00-12:45.
Pilies I padalinio adresas; Vytėnų 53A, Pilies I km., Skirsnemunės sen., Jurbarko r., LT- 74464.
Vartotojams skirtos 2 kompiuterizuotos darbo vietos ir 12 nekompiuterizuotų darbo vietų.

1.2. Materialinė bazė
(Materialinės bazės pokytis padalinyje per metus (ar/kokie atlikti remonto darbai, atnaujinta kompiuterinė įranga, šildymo, vėdinimo ar apšvietimo sistemos, knygomatai, įdiegti įvairūs patobulinimai, gauti žaidimai, įranga ir panašiai)
	Pilies I filiale 2025 m. suremontuota lietaus nubėgimo sistema.



II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais
(Pasiskirstymas pagal socialines grupes; aptarnaujami mikrorajonai, TBA (formali ir neformali veikla); vartotojų skaičius, apsilankymų skaičius, išduotis, vykdomos kūrybinės veiklos, dirbtuvės, edukacijos ir kita informacija)
	Skaitytojai pagal socialines grupes: pensininkai – 20; dirbantys, ir kiti – 37
Perregistruotų ir naujai užregistruotų suaugusių vartotojų yra 57. 11 skaitytojų registruoti kituose padaliniuose, bet skaito ir Pilies I padalinyje.
Aptarnaujami mikrorajonai: Pilies I k., Pilies II k., Kartupėnų k., Kaniūkų k., Vensloviškių k., Panemunės k., Šilinės k., Naukaimio k. Šiuose mikrorajonuose 2025 m. duomenimis gyveno – 481 gyventojas.
2025 m.  suaugę lankėsi 1161 kartus bibliotekoje, išduota 1910 leidinių. TBA užsakymų nebuvo.
Suorganizuota 13 žodinių ir 4 vaizdiniai renginiai. Dauguma kūrybinių dirbtuvių  tinka ne tik suaugusiems, bet ir vaikams, kurie mielai prisijungia.
Balandžio 2 dieną bibliotekoje vyko Nijolės Masiulienės piešinių parodos „Spalvų ir formų žaismė“ pristatymas, kurio metu ne tik išgirdome piešinių atsiradimo istorijas, piešimo technikas, bet ir klausėmės Jurbarko A. Sodeikos meno mokyklos kanklininkių ansamblio „Smilga“ atliekamų kūrinių. 
2025 metais netrūko kūrybinių dirbtuvių ir renginių – kartu su bibliotekos lankytojais klausėmės rašytojų Violetos Šoblinskaitės, Gasparo Aleksos, Tomo Vyšniausko, Onos Jautakės, Linos Navickaitės, Vytauto Šimkūno poezijos ir bardo Sauliaus Lapėno muzikos „Poezijos pavasaris“ renginyje Panemunės pilyje, gaminome pavasarines kompozicijas, rišome verbas, vašku marginome kiaušinius, mainėmės augalų daigais ir sėklomis renginyje „Daigų mainytuvės“, skaitėme poeziją, klausėmės ELVIS komandos garsinių knygų pristatymo, niūrias rudens popietes leidome diskutuodami apie knygas 3 kartus organizuotame renginyje „Knygų klubas“, gaminome kalėdinius eglutės žaisliukus, pynėme adventinius vainikus, dekoravome meduolius. 
Senjorai dažniausiai pagalbos kreipiasi į biblioteką, jei iškyla problemos su internetu ar mobiliaisiais įrenginiais, nori kažką įsigyti internetu, ar tiesiog pabendrauti, nes namuose jaučiasi vieniši.




2.2. Darbas su skaitytojais vaikais
(Vartotojų skaičius, apsilankymų skaičius, išduotis, vykdomos kūrybinės veiklos, edukacijos, netradicinės pamokos, stovyklos ir kita informacija)
	Pilies bibliotekoje vaikų registruota – 17.
Apsilankymų skaičius per 2025 metus - 330. Išduoti - 130 leidinių.
2025 m. vaikams organizuoti 10 renginių ir 1 paroda. Vaikai įsitraukia ir į veiklas su suaugusiais. 
2025 m. bibliotekoje vaikai buvo skatinami skaityti, nors tai sunkiai sekasi. Keletas vaikų dalyvavo skaitymo iššūkyje „Vasara su knyga“.

2025 m. vaikams buvo organizuotos įvairios, edukacijos, kūrybinės dirbtuvėlės: Užgavėnių kaukių gaminimas, dovanos mamai gaminimas, kartu gaminome atvirutes ir sveikinome senjorus su Tarptautine pagyvenusių žmonių diena, pasinėrėme į magišką Kalėdų laboratoriją atlikdami eksperimentus. Kartu su suaugusiais, vaikai kūrė pavasarines puokštes, rišo verbas, vašku margino kiaušinius, pynė adventinius vainikus, dekoravo meduolius, prisijungė ir į „Knygų klubo“ metu gaminamų kalėdinių dekoracijų dirbtuvėlės. Iniciatyvos „Atverk duris vasarai“ kūrėme pasakų veikėjus, žaidėme judriuosius žaidimus, kepėme picas, žaidėme stalo žaidimus, surengėme vasaros uždarymo pikniką. Vienas renginys buvo skirtas patiems mažiausiems, 0 – 5 metų vaikučiams, kurio metu mažyliai klausėsi pasakos, dekoravo pasakų namelį, o mamos ir močiutės buvo supažindintos su bibliotekos teikiamomis paslaugomis.
2025 m. bibliotekoje ne kartą lankėsi Skirsnemunės J. Baltrušaičio pagrindinės mokyklos mokiniai:
Priešmokyklinio ugdymo grupės „Zuikučiai“ vaikai dalyvavo edukacijose „Pasakų pasaulio tyrinėtojai“ ir „Kalėdų senelio laboratorija“, gamino  knygų skirtukus.
Pirmos klasės mokiniai dalyvavo Kultūros paso edukacijoje „Pasakų pasaulio tyrinėtojai“, gamino kalėdines puokštes.
Tračios klasės mokiniai kūrybinių dirbtuvėlių metu gamino kalėdines puokštes – nykštukus.
Penktos klasės mokiniai liejo vaško žvakes.
Šeštos klasės mokiniai dalyvavo edukacijoje „Bibliotekos kodas“.
2025 metais Pilies I biblioteka užregistravo ir padovanojo iš projekto „Knygų startas“ gautas knygeles 2 vaikams iki penkerių metų. 
Vaikų Pilies kaime nedaug, bet jie mielai lankosi bibliotekoje ir dalyvauja veiklose. 2025 m. gimė 2 vaikai.



2.3. Vartotojų mokymas ir konsultavimas 
(Organizuoti informacinio raštingumo, medijų mokymai, vykdytos konsultacijos pateikiant organizuotų veiklų pavadinimus ir skaičius, apmokytų ar konsultuotų asmenų skaičiais. Aprašyti ko buvo mokomi (dirbti kompiuteriu, apmokėti sąskaitas, ieškoti informacijos internete, registruotis pas gydytojus ar įstaigas, deklaruoti duomenis įvairiose sistemose)
	2025 m. informacinio raštingumo mokyta nebuvo, bet įvairiais klausimais konsultuota  – 23 kartus. 
Dažniausios konsultacijos: apsipirkimas internetu, registravimas į mokymus, prisijungimas į įstaigas.



2.4. Bibliografinis, informacinis vartotojų aptarnavimas	
(Praėjusiais metais gautų informacinių užklausų skaičius, jų įvykdymas. Kokiomis priemonėmis ieškota informacijos atsakant į užklausas (padalinio dokumentų fondu, bibliotekos duomenų bazėmis, internetu ir panašiai); viešosios interneto prieigos statistika (registruotų vartotojų skaičius, seansų skaičius, jų trukmė). Lankytojų apžvalga)
	2025 m. gautos 82 užklausos, įvykdyta 80 užklausų.
Užklausų įvykdymui pasitelkiamas Jurbarko rajono savivaldybės viešosios bibliotekos katalogas bei jungtinis katalogas, taip knygų ieškoma visose Lietuvos bibliotekose. Jei Pilies I padalinio fonduose leidinys nerandamas, o kitame fonde jis yra, tada užsakomas ir pagal galimybes pristatomas. 
Viešosios internetinės prieigos vartotojų skaičius viso -122, 2025 m. - 9;
Unikalių naudotojų – 29;
Viešosios internetinės prieigos seansų skaičius 2025 m. – 91;
Bevielės viešosios prieigos seansų skaičius 2025 m. – 747;
Viešosios internetinės prieigos seansų trukmė 2025 m. – 109 h;
Bevielės viešosios prieigos seansų trukmė 2025 m. – 297 h.



2.5. Bendradarbiavimas
(Bendradarbiavimo tinklas – trumpai aprašyti besitęsiančius arba naujai užsimezgusius bendradarbiavimo ryšius su įstaigomis, žmonėmis, verslininkais, rėmėjais. Trumpai aprašyti patirtą naudą ir rezultatus. Kartu vykdytas veiklas, renginius pateikti renginių ataskaitoje)
	Bendradarbiavimas vyksta su Panemunės pilimi – kartu suorganizuoti du renginiai, taip pat biblioteka prisideda prie pilies organizuojamų renginių.
Bendradarbiaujame su Pilies kaimo bendruomene – naudojant bibliotekos elektrą edukacijų metu galima naudotis bendruomenės virtuvėlė ir jos įranga, kartu tvarkomas ir puošiamas bendruomenės namų kiemas.
Bendradarbiaujame su Skirsnemunės seniūnija, kurios darbuotojai šiemet išvalė bibliotekos lietaus nubėgimo sistemą, išgenėjo medžius.
Bendradarbiaujam su Pilies kaimo gyventojais, kurie visada mielai padeda.
Bendradarbiaujam su Skirsnemunės J. Baltrušaičio pagrindine mokykla – mokiniai dalyvauja bibliotekos organizuojamose edukacijose, dovanodami knygas prisidėjo prie akcijos „Knygų Kalėdos“.
Užsimezgė naujas bendradarbiavimas su lituanistine mokykla Vokietijoje „Lietuvybės židinys Osnabrucke“ – akcijos „Knygų Kalėdos“ metu mokyklai rinktos vaikiškos knygos.


2.6. Kraštotyrinis darbas, parodos, žodiniai renginiai
(Praėjusių metų padalinio parengti kraštotyros darbai, metraščiai, kronikos, renginiai, dalyvavimas iniciatyvose, akcijose. Kiti organizuoti renginiai vaikams, suaugusiems, neįgaliesiems ir panašiai – visos veiklos pateikiant skaičius, išskiriant įsimintiniausius, įvardinant asmenybes. Įvardinti parengtų ir demonstruotų parodų, skaičius. Renginių, parodų kroniką pateikti renginių ataskaitoje)
	2025 m. kraštotyros darbai nebuvo rengiami.
Organizuota renginių, edukacijų suaugusiems: žodinių – 13, vaizdinių - 4.
Organizuota vaikams renginių, edukacijų: žodinių – 10, vaizdinių – 1.



2.7. Projektinė veikla, neformalusis švietimas
(Aprašyti praėjusiais metais vykdyti projektai, jų finansavimo šaltiniai, sumos, pavadinimai ir trumpi vykdytų veiklų aprašymai, dalyvių skaičius. Jeigu padalinys vykdo neformaliojo švietimo programas – trumpi aprašymai, gupių skaičiai)
	2025 metais projektinė veikla vykdoma nebuvo.
2025 m. spalio mėnesį Lietuvos kultūros tarybai pateikta paraiška renginiui „Palivarkų festivalis“, iš LKT prašoma suma -  13 815 eurų. Paraiška vertinama.

	



2.8. Naujos paslaugos ir renginiai
(Naujos paslaugos ir renginiai – kiek sukūrėte, trumpai apibūdinkite kiekvieną, kiek jų suorganizavote, nurodykite pavadinimus ir trumpai aprašykite turinį)
	2025 m. Pilies I padalinys pateikė dvi paraiškas Kultūros paso edukacijoms:
„Pasakų pasaulio tyrinėtojai“ – patvirtinta ir vykdoma nuo 2025-09-01. Tai edukacija, skirta PUG ir 1-3 klasių mokiniams, kuri supažindina su pasakų pasauliu ir jų simbolika. Edukacijos aktualumas grindžiamas tuo, kad pasakos yra ne tik kultūros paveldo dalis, bet ir svarbi vaikų skaitymo, kūrybiškumo, vaizduotės bei emocinės raiškos ugdymo priemonė.

2025-10-20 pateikta paraiška edukacijai „Bibliotekos kodas“, kuri šiuo metu yra vertinama Kultūros paso komisijos. Tai nuotykinis bibliotekos pažinimo žaidimas, kuriame 4 – 6 klasių mokiniai tampa slapto kodo ieškotojais. Dalyviai, dirbdami komandomis, keliauja po biblioteką, atlieka smagias kūrybines ir logines užduotis susijusias su knygomis, skaitymu ir bibliotekos paslaptimis. Kiekviena atlikta užduotis priartina juos prie tikslo – surinkti raidžių kodą ir atskleisti bibliotekos paslaptį.

Bibliotekoje įrengta sėklų bibliotekėlė, kurioje lankytojai gali pasiimti, palikti, keistis augalų sėklomis.

Nauji renginiai:
Nijolės  Masiulienės piešinių parodos „Spalvų ir formų žaismė“ pristatymas, kurio metu autorė pasakojo apie savo kūrybą. Pristatymo metu dalyvius džiugino Jurbarko A. Sodeikos meno mokyklos kanklininkių ansamblis „Smilga“.

Daigų mainytuvės  „Žaliuojantys dvarai“ -  augalų mainytuvių renginys, kuris vyko istoriniame Panemunės pilies ūkiniame kieme (pl. folwarke). Ši šventė buvo skirta visiems augalų mylėtojams, sodininkams ir gamtos entuziastams, norintiems pasidalinti savo užaugintais daigais ir augalais. Siekdami atgaivinti senųjų dvarų ir sodybų tradicijas, kuomet šiems kraštams egzotiški augalai plito daugiausiai mainų dėka, norėjome, kad renginio metu dalyviai pristatytų savo pasiekimus sodininkystėje, keistųsi augalų sėklomis ir daigais, o taip pat dalintųsi patirtimi bei patarimais.
Renginys organizuotas ir įgyvendintas bendradarbiaujant su Panemunės pilimi.

„Poezijos pavasaris“ Panemunės pilyje - gegužės 23 dieną Panemunės pilis prisipildė poezijos žodžių ir muzikos garsų. Savo kūryba ir jautriomis eilėmis klausytojus džiugino rašytojai Violeta Šoblinskaitė, Gasparas Aleksa, Ona Jautakė, Tomas Vyšniauskas, Lina Navickaitė, Vytautas Šimkūnas, Vitalija Maksvytė. Vakaro nuotaiką subtiliai papildė bardas Saulius Lapėnas.

Skaitytojų susitikimas „Knygų klubas“ .Suorganizuoti ir įgyvendinti trys „Knygų klubo“ susitikimai, kurių metu dalyviai dalinosi savo skaitymo patirtimi, rekomendacijomis, diskutavo apie mėgstamus knygų žanrus. Taip pat renginių dalyviai turėjo galimybę sudalyvauti ir kūrybinėse dirbtuvėse, pasigaminti knygų skirtukus bei prisidėti prie Pilies kaimo bendruomenės eglutės papuošimų kūrimo.

„Kalėdinių stebuklų laboratorija“ – renginys vaikams, kurio metu vaikai galėjo pasinerti į magiškų eksperimentų pasaulį.

Projektinė veikla:
Finansuotų projektų 2025 m. nebuvo. 
2025 m. spalio mėn. Lietuvos kultūros tarybai pateikta paraiška renginiui „Palivarkų festivalis“, šiuo metu vertinama. Prašoma finansavimo suma – 13 815 eurų.
2026 m. rugsėjo 6 d. planuojamas tęstinis renginys – „Palivarkų festivalis“, vyksiantis buvusiame Panemunės pilies ūkiniame kieme, šiandien – VDA Panemunės pilies kūrybinėse dirbtuvėse. Ši vieta glaudžiai susijusi su regiono kultūrine tapatybe: XIX–XX a. pr. čia virė valstiečių gyvenimas, 1932–1948 m. veikė saleziečių vienuolynas, kuris buvo ne tik religiniu centru, bet ir jaunimo amatų mokykla bei lietuvybės stiprinimo vieta, atliepianti to laikotarpio romantizmo idėjas. Sovietinės okupacijos metais palivarke veikė MTS ir kaimo mokykla. Visa ši erdvės istorija liudija gyvą bendruomeniškumo, švietimo ir kultūros tęstinumą.   



2.9. Padalinio įvaizdžio formavimas, viešieji ryšiai, internetas
(Padalinio socialinių tinklų, interneto skilčių lankymas, sekėjai – rodikliai išreikšti skaičiais, viešinimo strategija organizuojant renginius, vykdant projektines veiklas), duomenys, kiek pateikta viešinti medžiagos bibliotekos svetainėje www.jurbarko-rvb.lt
	Pilies bibliotekos veiklai skelbti 2025 m. vasario mėnesį sukurtas naujas facebook puslapis. Skelbiamą informaciją per 2025 m. peržiūrėjo 130174 kartus, sekėjai 196, įrašų skaičius - 164.
Pilies bibliotekos facebook paskyroje skelbiami renginiai, įvairios akcijos ir kita informacija susijusi su bibliotekos veikla. Jurbarko viešajai bibliotekai kas mėnesį siunčiamas Pilies I padalinio renginių planas. Renginiai skelbiami www.jurbarko-rvb.lt renginių skiltyje, viso nusiųstas 31 renginys .



III. PADALINIO DOKUMENTŲ FONDAS

3.1. Padalinio fondo statistika
(Gautų ir nurašytų dokumentų skaičius, literatūros pasiskirstymas, jeigu yra galimybė paskaičiavimai – vienam gyventojui, vienam skaitytojui tenkančių dokumentų skaičius, palyginimas su ankstesniais metais. Dovanotos knygos, jų gavimo būdai)
	2025 m. gautų dokumentų – 392 vnt, nurašyta – 643 vnt. 
2025 m. Pilies I bibliotekos fondo dydis – 5460 vnt., vienam gyventojui (viso 481 gyventojas) tenka 11,36 dokumentų. 
[bookmark: _GoBack]2025 m. „Knygų Kalėdų“ metu padovanota 41 vaikiška knyga, kurios bus perleistos lituanistinei mokyklai „Lietuvybės židinys Osnabrucke“ Vokietijoje.  Skaitytojai bibliotekai padovanojo 16 savo perskaitytų geros būklės arba naujų knygų. 28 knygos padovanotos lauko bibliotekėlei.


	
IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	1,0
	1
	0
	0
	1

	2.
	Profesionalūs bibliotekininkai (iš viso). Iš jų:
	0,0
	0
	0
	0
	0

	3.
	    - turintys bibliotekininkystės, informacijos mokslų išsilavinimą
	0,0
	0
	0
	0
	0

	4.
	    - įgiję profesijos įgūdžių dirbdami bibliotekoje
	0,0
	0
	0
	0
	0

	5.
	Techniniai darbuotojai, valytoja (-as)
	0,0
	0
	0
	0
	0






4.2. Kvalifikacijos kėlimas
(Praėjusiais metais dalyvauta mokymuose, stažuotėse, seminaruose, kvalifikacijos tobulinimo renginiuose: data; pavadinimas; valandų skaičius; mokymus vedusi organizacija)
	2025.03.21 dalyvavau kvalifikacijos tobulinimo mokymuose Klaipėdos Ievos Simonaitytės viešojoje bibliotekoje „Piliečių mokslo konsultacija – praktiniai mokymai“
2025.04.16 dalyvavau 4 ak. val. mokymuose „Edukacijų vedimo praktikumas. Atvėjo analizė.“
2025.05.09 ir 05.12 dalyvavau smurto ir priekabiavimo (mobingo) prevencijos nuotoliniuose mokymuose.
2025.05.13 dalyvavau 2 ak. val. mokymuose Kauno apskrities viešojoje Ąžuolyno bibliotekoje „Situacijų su agresyviais klientais valdymas“
Nuo 2025.06.16 iki 2025.09.16 dalyvavau 78 ak. val. mokymuose „Bibliotekininkų įvadinė vasaros mokymų programa 2025 m.“
2025.08.27 dalyvavau 4 ak. val. mokymuose Klaipėdos Ievos Simonaitytės viešojoje bibliotekoje  „Renginių organizavimo mokymai pradedantiesiems“
2025.09.03 ir 2025.11.28 nuotoliu ir gyvai išklausiau mokymus „Pasirengimas mobilizacijai“ ir „Pilietinio pasipriešinimo pagrindai“
2025.10.03 dalyvavau 4 ak. val. kvalifikacijos kėlimo mokymuose Klaipėdos Ievos Simonaitytės viešojoje bibliotekoje „TBA-S funkcionalumo vykdymo metodai“
Kompetencijubiblioteka.lt išklausyti šie kursai:
2025.05.19 „E. Kalbykla: viešojo kalbėjimo mokymai“, 3 ak. val.
2025.07.22 „Saugūs edukaciniai renginiai vaikams ir jaunimui“ , 4 ak. val.
2025.09.24 „Išplėstinis CANVA kursas“, 8 ak. val.
2025.10.06 „MS EXCEL pažengusiems“, 16 ak. val.
2025.10.14 „Skaidrių rengimas naudojant dirbtinio intelekto įrankius“, 8 ak. val.
2025.06.04, 2025.06.17 ir 2025.08.27 dalyvauta nuotolinėse konsultacijose Kultūros paso paslaugoms, 4,5 val.



4.3. Papildoma informacija
(Prisijungimas prie bibliotekininkų draugijos, Nacionalinės bibliotekos iniciatyvų, skaitymo skatinimo veiklų, knygų klubų, neformalių grupių steigimas, dalyvavimas visuomeninėse veiklose, atstovavimas tarybose, organizacijose, bendruomenėse) 
	Priklausau Pilies kaimo bendruomenės tarybai. Prisidedu prie Pilies kaimo bendruomenės vykdomų veiklų, aplinkos tvarkymo darbų, organizuojamų renginių, dokumentų tvarkymo.

